Gunduličova ulica

Gunduličova ulica je ulica v Bratislave, v mestskej časti Staré Mesto. Je pomenovaná podľa Ivana Gundulića (1589 – 1638), chorvátskeho básnika a dramatika.

Tiahne sa od Štefánikovej po Somolického, križuje Moyzesovu. Ulica Mateja Bela a Sládkovičova sú na ňu kolmé.

Národné kultúrne pamiatky 
Na ulici sa nachádzajú národné kultúrne pamiatky – budovy s číslami 2, 3, 4, 6 a 14.

Na Gunduličovej 2 sa nachádza eklektický nájomný dom, postavený v rokoch 1895 – 1908. Dom na Gunduličovej 3 bol postavený po roku 1930 v štýle klasicizujúcej moderny.

Na Gunduličovej 4 stojí secesný nájomný dom z roku 1911. Eklektický nájomný dom Gunduličovej 6 bol postavený v roku 1905.

V rovnakom slohu je postavená vila na Gunduličovej 14 z obdobia po roku 1906. Národnou kultúrnou pamiatku je aj jej záhrada a oplotenie.

Galéria

Referencie

Iné projekty

Externé odkazy 
Gunduličova ulica na mape Bratislavy

Ulice v Starom Meste v Bratislave